**Nikola Jean "Niki" Caro** (Wellington, 1967.) je novozelandska režiserka, producentica i scenaristica, najpoznatija po svom kritički nahvaljenom filmu *Whale Rider* iz 2002. godine, za kojega je nagrađena nekolicinom nagrada na međunarodnim festivalima. 

Rođena je u Wellingtonu 1967. godine, a kasnije se školovala na Univerzitetu u Aucklandu i odradila poslijediplomski studij iz filmske umjetnosti u Melbourneu. Njezin izvorni interes bile su skulpture od metala, međutim kasnije se prebacila na film. Po pitanju poznavanja filmske tehnike, bila je samouka, a svoj prvi scenarij napisala je ručno te ga je dala svojoj majci da ga pretipka na poslu. 

Prva redateljska iskustva stekla je radeći na reklamama, a prvi konkretan rad s produkcijskom kompanijom ostvarila je radeći na seriji *Another Country*. Njezin prvi dugometražni film, *Memory and Desire*, trebao je biti turistička razglednica Novog Zelanda, međutim prošao je lako loše na blagajnama i dobio je mješovite kritike; ipak, godine 1999. godine je dobio Novozelandsku filmsku nagradu za najbolji novi film. 

Nakon rada na nekoliko serija, Caro je 2002. godine režirala *Whale Rider*, svoj kritički i komercijalno najuspješniji film. Tada trinaestogodišnja Keisha Castle-Hughes, koja je tumačila glavnu ulogu u filmu, dobila je nominaciju Oscara za najbolju glavnu žensku ulogu za svoj rad na filmu. S budžetom od otprilike US$3,500,000, što se smatrao malim iznosom dugometražni film, *Whale Rider* je zaradio preko $40,000,000 i ostvario više od 50 nominacija i nagrada na nizu međunarodnih festivala. 

Uspjeh ovog filma osigurao je Caro prvi holivudski angažman - *North Country* (2005.). Film je prošao dobro među kritikom, uz posebne pohvale za Charlize Theron i Frances McDormand, koje su zaradile nominacije za Oscara i Zlatni globus. Caro se ubrzo vraća na Novi Zeland kako bi snimila film *The Vintner's Luck* (2009.), na kojemu je ponovo radila s Keishom Castle-Hughes. Tokom 2015. snimila je film *McFarland, USA*, s Kevinom Costnerom u glavnoj ulozi, a trenutno radi na filmu *The Zookeeper's Wife* s Jessicom Chastain.

Filmografija
------------

| Godina | Naslov | Doprinos | Bilješke |
| --- | --- | --- | --- |
| 1990. | "Bad Note for a Heart" | režija | muzički spot za bend Straitjacket Fits |
| 1992. | "The Summer the Queen Came" | režija, scenarij | epizoda TV serije *Another Country* |
| 1994. | *Sure to Rise* | režij, scenarij | kratkometražni |
| *Old Bastards* | režija, scenarij | eksperimentalni, kratkometražni |
| 1995. | *Plain Tastes* | režija, scenarij | TV drama |
| 1996. | *Footage* | režija | TV dokumentarac |
| 1998. | *Memory and Desire* | režija, scenarij | prema kratkoj priči Petera Wellsa |
| 1999. | *Jackson's Wharf* | režija, scenarij, priča | TV serija |
| 2001. – 2002. | *Being Eve* | scenarij | TV serija |
| 2001. – 2003. | *Mercy Peak* | režija | TV serija |
| 2002. | *Whale Rider* | režija, scenarij | prema priči Witija Ihimaere |
| 2005. | *North Country* | režija | inspirirano knjigom Clare Bingham i Laure Leedy Gansler |
| 2009. | *The Vintner's Luck* | režija, scenarij, produkcija | prema romanu Elizabeth Knox |
| 2015. | *McFarland, USA* | režija |  |
| 2016. | *The Zookeeper's Wife* | režija |  |

Vanjske veze
------------

***Niki Caro*** na Wikimedijinoj ostavi

* Niki Caro na IMDb-u (`en`)
* Biography and screenography of Niki Caro Arhivirano 2009-09-01 na Wayback Machine-u on NZ On Screen

| * p
* r
* u
Filmovi koje je režirala Niki Caro |
| --- |
| 
* *Sure to Rise* (1994)
* *Memory and Desire* (1998)
* *Whale Rider* (2002)
* *North Country* (2005)
* *The Vintner's Luck* (2009)
* *McFarland, USA* (2015)
* *The Zookeeper's Wife* (2016)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 33078423
* LCCN: no2004010011
* ISNI: 0000 0000 7847 5779
* GND: 129488011
* SUDOC: 123923999
* BNF: cb155003832 (podaci)
* BIBSYS: 4040145
* NKC: xx0053670
* CiNii: DA18833673
* CONOR.SI: 62108515

 |